### Pielikums

Ministru kabineta

2020. gada 15. jūlija

rīkojumam Nr. 388

**1991. gada barikāžu 30 gadu atceres pasākumu plāns[[1]](#footnote-1)\***

**I. Pasākumi, kas nodrošināmi esošā budžeta ietvaros**

| Nr.  p. k. | Datums | Laiks | Pasākums | Vieta | Apraksts | Atbildīgā institūcija | Līdzatbildīgā institūcija |
| --- | --- | --- | --- | --- | --- | --- | --- |
| 1. | 2021. gada 11. janvāris | 12.00 | Preses konference | 1991. gada barikāžu muzejs | Masu saziņas līdzekļu informēšana par barikāžu 30 gadu atceres pasākumiem | Tieslietu ministrija | 1991. gada barikāžu dalībnieku biedrība |
| 2. | 2021. gada 12. janvāris | 17.00 | Atceres pasākums,  pieminot Latvijas Tautas frontes Domes 1991. gada 12. janvāra sēdi | Tautas frontes muzejs | Tiek uzaicināti 1991. gada Latvijas Tautas frontes valdes locekļi un darbinieki | Latvijas Nacionālais vēstures muzejs |  |
| 3. | 2021. gada 13. janvāris | 15.00 | 1991. gadā bojā gājušo tuvinieku pieņemšana | Rīgas dome | Pieņemšana pie Rīgas domes priekšsēdētāja | Rīgas dome |  |

|  |  |  |  |  |  |  |  |
| --- | --- | --- | --- | --- | --- | --- | --- |
| 4. | 2021. gada 16. janvāris | 12.00 | Atceres brīdis | Mārupes kapi pie pieminekļa brīvības cīnītājiem |  | Mārupes novada dome | 1991. gada barikāžu dalībnieku Mārupes biedrība |
| 5. | 2021. gada 20. janvāris | 10.00–  21.00 | Piemiņas ugunskura iedegšana | Doma laukums | Barikāžu dienu rekonstrukcijas tehnika atrodas Doma laukumā,  Latvijas augstāko amatpersonu uzruna un barikāžu laika Latvijas Tautas frontes priekšsēdētāja uzruna. Līdzdarbojas zemessardzes veterāni | 1991. gada barikāžu dalībnieku biedrība | Rīgas dome,  Jaunsardze,  valsts sabiedrība ar ierobežotu atbildību "Latvijas Radio" (turpmāk – Latvijas Radio) |
| 6. | 10.30 | Ziedu nolikšana pie barikāžu pieminekļa | Jēkaba iela pie Saeimas ēkas | Saeimas priekšsēdētāja uzruna | Saeimas Administrācija |  |
| 7. | 11.00 | Ekumēniskais  dievkalpojums | Rīgas Doms |  | Rīgas Doms | 1991. gada barikāžu dalībnieku biedrība |
| 8. | 12.30 | Ziedu nolikšana | II Meža kapi |  | Aizsardzības ministrija | Ārlietu ministrija (Valsts protokols) |

|  |  |  |  |  |  |  |  |
| --- | --- | --- | --- | --- | --- | --- | --- |
| 9. |  | 13.00–18.00 | Goda sardze | Bastejkalns pie bojāgājušo piemiņas akmeņiem un bijusī Iekšlietu ministrijas ēka Raiņa bulvārī 6, Rīgā |  | Aizsardzības ministrija,  Iekšlietu ministrija |  |
| 10. | 15.00 | Iekšlietu ministrijas darbinieku – barikāžu dalībnieku (bijušo milicijas darbinieku, ugunsdzēsēju) – tikšanās ar Iekšlietu ministrijas vadību un 1991. gada barikāžu dalībnieku biedrības pārstāvjiem | Vieta tiks precizēta |  | Iekšlietu ministrija | 1991. gada barikāžu dalībnieku biedrība |
| 11. | 16.00 | Svinīgs pasākums un ugunskura iedegšana pie Saeimas nama, Saeimas priekšsēdētāja tikšanās ar barikāžu laika žurnālistiem | Pie Saeimas nama | Iespējama Saeimas priekšsēdētāja uzruna un muzikāls priekšnesums | Saeimas Administrācija |  |
| 12. | 2021. gada  20. janvāris | 18.00–19.00 | 1991. gada barikāžu aizstāvju atceres dienas 30. gadskārtai veltīts koncerts Rīgas Domā | Rīgas Doms | Tradicionālais Rīgas pilsētas veidotais koncerts (ieeja bez maksas) | Rīgas domes Izglītības, kultūras un sporta departamenta Kultūras pārvalde | Rīgas dome, Rīgas Doma pārvalde |
| 13. | 2020. gada nogale, 2021. gads |  | Fotoizstāde "Barikādēm 30" | NATO galvenā mītne | Ārlietu ministrijas un 1991. gada barikāžu dalībnieku biedrības, izveidotas fotoizstādes (izmantojot biedrības krājumos esošos fotomateriālus) izvietošana NATO galvenajā mītnē Briselē, lai padarītu starptautiskajai sabiedrībai pieejamas dokumentālās liecības par barikāžu laiku | Ārlietu ministrija | 1991. gada barikāžu dalībnieku biedrība |
| 14. | 2021. gada 20. janvāris |  | 1991. gada barikāžu aizstāvju atceres dienas pasākumi katrā izglītības iestādē | Visa Latvijas teritorija | Pasākumu organizēšana visās izglītības iestādēs, pamatojoties uz Ministru kabineta 2016. gada 15. jūlija noteikumu Nr. 480 "Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība" 13. punktu, tādējādi sekmējot skolēnu izpratni un attieksmes veidošanos pret notikumiem, kas saistīti ar 1991. gada barikāžu aizstāvju atceres dienu 20. janvārī.  Kā vienojošs elements varētu būt Valsts prezidenta uzrunas video, ko atskaņo pasākuma laikā) | Valsts izglītības satura centrs | Izglītības un zinātnes ministrija,  izglītības iestādes, pašvaldības |
| 15. | 2021. gada janvāris |  | Muzeobuss – risinājums ceļojošo izstāžu organizēšanai dažādās Latvijas pilsētās | Visa Latvijas teritorija | Muzeobuss ir 1991. gada barikāžu muzeja īpašums, izstāde tajā jau iekārtota. Muzeobuss strādā pilnīgi autonomi, neatkarīgi no citu telpu pieejamības un laikapstākļiem | 1991. gada barikāžu dalībnieku biedrība |  |
| 16. | 2020. gada  decembris, 2021. gada janvāris |  | Konference "Barikāžu trīsdesmitgadei veltīta muzeju zinātniski pētnieciskā konference" un konferences referātu krājuma izdošana | Latvijas Nacionālās bibliotēkas Ziedoņa zāle | Konferenci īstenos Kultūras ministrija sadarbībā ar Latvijas Nacionālo bibliotēku un 1991. gada barikāžu dalībnieku biedrību, izveidojot konferences organizēšanas darba grupu, lai nodrošinātu visaptverošu un mūsdienīgu satura izstrādi, referentu izvēli, kā arī konferences referātu krājuma izdošanu | Kultūras ministrija  sadarbībā ar Latvijas Nacionālo bibliotēku un  1991. gada barikāžu dalībnieku biedrību | Latvijas Zinātņu akadēmija |
| 17. | No 2020. gada novembra |  | Informatīvs izdevums "Barikādēm – 30" |  | Informatīvi skaidrojošā materiāla saturisko un tehnisko sagatavošanu nodrošina un to izdod Kultūras ministrija sadarbībā ar 1991. gada barikāžu dalībnieku biedrību. Izdevumā paredzēts skaidrot barikāžu vēsturisko nozīmi Atmodas laikā Latvijā un to plašāku nozīmi Austrumeiropas demokratizācijas procesos. Izdevumu paredzēts sagatavot latviešu un angļu valodā un nodrošināt tā pieejamību Latvijas bibliotēkās un Latvijas vēstniecībām ārvalstīs, un plašai sabiedrībai elektroniskā formātā | Kultūras ministrija | 1991. gada barikāžu dalībnieku biedrība |
| 18. | No 2020. gada 4. ceturkšņa līdz 2021. gada 1. pusgadam |  | Informācijas sniegšana par 1991. gada barikāžu atceri pasākumos ārvalstīs | Dažādas valstis, Latvija | Esošo pasākumu un prezentāciju ietvaros par 1991. gada notikumiem informēt starptautisko sabiedrību | Latvijas Investīciju un attīstības aģentūra | Latvijas Institūts, Ārlietu ministrija |

**II. Pasākumi, kas nodrošināmi ar papildu finansējumu**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.  p. k. | Datums un laiks | Pasākums, norises vieta | Apraksts | Atbildīgā institūcija | Līdzatbildīgā institūcija | Kopā papildus nepiecieša­mais finansējums (EUR) | 2020. gadā papildus nepiecieša­mais finansējums (EUR) | 2021. gadā papildus nepiecieša­mais finansējums (EUR) |
| 1. | 2021. gada 13. janvāris un 16. janvāris | Atceres ugunskura iedegšana Zaķusalā un atceres pasākums pie Vecmīlgrāvja tilta  1. Zaķusala (2021. gada 13. janvāris, plkst.18.00)  2. Pie Vecmīlgrāvja tilta (2021. gada 16. janvāris, plkst.16.00) | 1. Jaunsargu svinīgais solījums, Nacionālo bruņoto spēku (turpmāk – NBS) tehnikas demonstrējums, muzikālais noformējums (ansamblis no Jēkabpils un NBS orķestris). Iespēja aplūkot NBS tehnikas demonstrējumus, jauniešiem iespēja izveidot barikādes pēc 1991. gada fotogrāfijām. Piedalās Zaķusalas aizstāvji no visas Latvijas.  2. Svinīgas uzrunas, zemessargu zvērests, ziedu nolikšana, ugunskurs, tēja, pīrādziņi, atmiņu stāsti.  Piedalās Rīgas 28. un 31. vidusskolas un Jaunciema pamatskolas audzēkņi | 1991. gada barikāžu dalībnieku biedrība | Valsts sabiedrība ar ierobežotu atbildību "Latvijas Televīzija" (turpmāk – Latvijas Televīzija), Aizsardzības ministrija, Latviešu virsnieku apvienība, 1991. gada barikāžu dalībnieku Mārupes biedrība, Rīgas Ziemeļu izpilddirekcija | 1650 | 500 | 1150 |
| 2. | 2021. gada  12.–24. janvāris, plkst.10.00–21.00 | Barikāžu ugunskuri Vecrīgā (vēsturiskā barikāžu rekonstruk­cija).  Doma laukums, Latvijas Republikas Saeima, Pulvertornis, Vecpilsētas iela, Ministru kabinets | Barikāžu laika rekonstrukcija, barikāžu laika tehnika Doma laukumā, barikāžu laika mākslinieku uzstāšanās | 1991. gada barikāžu dalībnieku biedrība | Latvijas Investīciju un attīstības aģentūra, Kultūras ministrija, Latvijas Televīzija,  Rīgas dome | 25 243 | 5243 | 20 000 |
| 3. | No 2021. gada janvāra līdz februāra beigām | Izstāde "Barikādēm 30".  1991. gada barikāžu muzejs | Izstādes mērķis ir veicināt cilvēku izpratni par 1991. gada barikāžu pasākumu organizāciju, kā arī palūkoties uz barikāžu notikumiem no citas perspektīvas, nekā tas tiek darīts tradicionāli | 1991. gada barikāžu muzejs |  | 8350 | 8350 | 0 |
| 4. | 2021. gada 13.–25. janvāris | Fotoizstāde "Barikādes Latvijā"  Rīgā (laukumā pie Brīvības pieminekļa un Doma laukumā) | Aicināt barikāžu laika fotogrāfus pārskatīt savus fotoarhīvus un nodot barikāžu laika fotogrāfijas un negatīvus glabāšanā Latvijas Nacionālajā muzeju krājumā, izveidot lielformāta fotoizstādi un izvietot to vairākās vietās uz ilgāku laikposmu | 1991. gada barikāžu dalībnieku biedrība |  | 25 000 | 15 000 | 10 000 |
| 5. | 2020. gada novembris – decembris.  Noslēgums 2021. gada janvārī | Izglītības iestāžu un pedagogu labās prakses piemēri barikāžu notikumu izzināšanā un atceres norišu organizēšanā.  Visa Latvijas teritorija, noslēgums Rīgā | Valsts izglītības satura centrs organizē izglītības iestāžu (skolotāju) pieredzes materiālu skati, apkopo un popularizē labākos piemērus, noslēgumā rīko pedagoģiskos lasījumus ar lektoru piesaisti | Valsts izglītības satura centrs | Izglītības iestādes | 2000 | 0 | 2000 |
| 6. | 2020./2021. mācību gads  Noslēgums 2021. gada maija beigās | Skolēnu pētniecisko un radošo darbu konkurss "Garaspēka barikādes", darbu lasījumi un prezentācijas.  Visa Latvijas teritorija, noslēgums Rīgas Latviešu biedrības namā | 2020./2021. mācī­bu gada tēma skolēnu pētniecisko un radošo darbu konkursā ir 1991. gada barikādes.  Konkursā piedalās skolēni no 5. līdz 12. klasei.  Skolēni pēta, analizē un interpretē dažādus vēstures avotus (foto, video, atmiņu stāsti, publikācijas, vēsturiskās rekonstrukcijas u. c.).  Skolēni savos darbos var akcentēt gan ģimenes, dzimtas, vietējās kopienas lomu barikāžu dienās Latvijas valstiskuma nosargāšanā, gan barikāžu piemiņas saglabāšanas nozīmi un piemērus (kā barikāžu laiks tiek pieminēts mūsdienās – ģimenē, skolā, vietējā sabiedrībā, visā valstī). Konkursa noslēgumā skolēnu lasījumi un prezentācijas, labāko darbu apbalvošana | Valsts izglītības satura centrs | Latvijas vēstures un sociālo zinību skolotāju biedrība | 2000 | 0 | 2000 |
| **7**. | 2020.–2021. gads | Barikāžu trīsdesmit­gades sagatavo­šanas radošais un tehniskais darbs | Atalgojums 30 gadu atceres pasākumu koordinatoram (10 mēneši) un izdevumi pasākumu publicitātei | 1991. gada barikāžu dalībnieku biedrība |  | 21 194 | 13 116 | 8078 |
| 8. | 2021. gada janvāris | Televīzijas filma un videomate­riāls par barikādēm | Barikāžu notikumu atcerei veltīta dokumentāla televīzijas filma un videomateriāls (videostāsti sociālajiem tīkliem, cits sociālo tīklu un Latvijas Televīzijas un Latvijas Radio portāla LSM.LV oriģinālsaturs), kā arī Latvijas Televīzijas barikāžu pārraižu pašreklāmas kampaņa.  Videomateriālā starptautiskai sabiedrībai saistošā un saprotamā veidā informēt par 1991. gada notikumiem (tam noteikti būtu jābūt kontekstā ar to, kas Latvija ir šobrīd, nekoncentrējoties tikai uz 1991. gada notikumiem). Formāts un saturs atbilstošs izplatīšanai sociālajos tīklos prezentācijas nolūkos | Latvijas Televīzija | 1991. gada barikāžu dalībnieku biedrība, Kultūras ministrija, Latvijas Investīciju un attīstības aģentūra, Ārlietu ministrija, Latvijas Institūts | 30 306 | 14 997 | 15 309 |
| 9. | 2021. gada janvāris | Barikāžu atceres pasākumu tiešraides Latvijas Televīzijā | Tiešraides pieslēgumi pasākumiem Rīgā | Latvijas Televīzija | 1991. gada barikāžu dalībnieku biedrība | 17 998 | 0 | 17 998 |
| 10. | 2021. gada janvāris | Barikāžu atceres pasākumu orģinālsatura izveide un atspoguļo­jums Latvijas Radio | Analītisku stāstu un jauna raidījumu cikla veidošana par 1991. gada barikāžu laiku, to atspoguļojums tiešraidēs un mediju platformās | Latvijas Radio |  | 12 681 | 0 | 12 681 |
| 11. | 2020. gads | Grāmata "Latvijas Tautas fronte barikādēs" | Balstoties uz Latvijas Tautas frontes veterānu atmiņām, tā laika preses publikācijām, arhīvu materiāliem, kā arī 1991. gada barikāžu muzeja un Latvijas Nacionālā vēstures muzeja Tautas frontes nodaļas krājumiem, grāmatā tiks atspoguļots Latvijas vēstures dramatiskais laika posms pēc 1990. gada 4. maija Neatkarības deklarācijas un līdz 1991. gada augusta notikumiem | 1991. gada barikāžu dalībnieku biedrība | Latvijas Nacionālā vēstures muzeja Tautas frontes nodaļas sabiedriskā padome | 4970 | 4970 | 0 |
|  |  |  |  |  | **KOPĀ** | **151 392** | **62 176** | **89 216** |

Ministru prezidenta biedrs,

tieslietu ministrs J. Bordāns

1. \* Pasākumu plānā ietverto pasākumu norises laiks un datums var tikt precizēts atbilstoši kopējai pasākumu norises gaitai un scenārijam. [↑](#footnote-ref-1)